22 मिनु सासन पाइब कामी मतुइक्थु, परमप्रभु यावेमी मपचा, दे शेंशो पाप पाप्तु हना, मेको दोस ताइब दुम्ब। 23 मिनु मेको आ पशो पाप तुइक्तमे नोले, मेकोमी मारेइ मदुम्शो थम रिम्शो बोका का चाक्चा माल्ब। 24 मिनु मेकोमी आ गुइ मेको बोका आ पिया तार वोइक्चा माल्ब। मिनु तेकेर परमप्रभु यावे आ ङोंइती चोशा चढ़ेतीक साइक्नीमी, मेकेर रेन मेको साइक्चा माल्ब। मेको पाप आ पर्बम चढ़ेतीके बाक्ब। 25 मिनु चढ़ेबमी आ ब्रेप्चो हुशेमी ख्रुम्शा, चोशा चढ़ेतीक आ ग्रोव़पुकीम ख्रेक्चा माल्ब। मेको लीशो हुश चोशा चढ़ेतीक आ पुंम मोइक्चा माल्ब। 26 मेको आ बोंसो नेल्ले चढ़ेतीक आ तार चोचा माल्ब। मेको दुशा बाक्तीक आ पर्बम चढ़ेशो बोंसो खोदेंशो पा चढ़ेतीकेमी चोचा माल्ब। मोपा चढ़ेबमी मेको आ पाप आ पर्बम पाप क्याम्तीक गेय पाइब। मिनु मेको माफ ताइब।
32 मेकोमी आ पाप आ पर्बम चढ़ेचा कली भेडा चाक्तु हना, मारेइ मदुम्शो थम रिम्शो भेडा चाक्चा माल्नीम। 33 मिनु मेकोमी आ गुइ मेको पाप आ पर्बम चढ़ेतीक तार वोइक्चा माल्ब। मिनु तेकेर चोशा चढ़ेतीक साइक्नीमी, मेकेर मेको पाप आ पर्बम चढ़ेतीके साइक्चा माल्ब। 34 मिनु चढ़ेबमी आ ब्रेप्चो हुशेमी ख्रुम्शा, चोशा चढ़ेतीक आ ग्रोव़पुकीम ख्रेक्चा माल्ब। मेको लीशो हुश चोशा चढ़ेतीक आ पुंम मोइक्चा माल्ब। 35 मेकोमी आ बोंसो नेल्ल दुशा बाक्चा आ पर्बम चढ़ेशो आ बोंसो खोदेंशो पा शोल्चा माल्ब। मिनु चढ़ेबमी मेको चढ़ेतीकेमी अरु चोशा चढ़ेतीक नु परमप्रभु यावे कली चोचा माल्ब। मोपा चढ़ेबमी मेको आ पशो पाप आ पर्बम पाप क्याम्तीक गेय पाइब। मिनु मेको माफ ताइब।
